Alina Gorghiu a fost întrebată, înainte de şedinţa PNL, dacă pe lista de europarlamentare este doar o femeie de la PNL. "Haideţi să vedem lista de la PNL şi dacă va fi doar o femeie sigur că nu e sănătos, iar lucrul ăsta l-am spus ieri în Guvern. Indiferent de numele femeilor, cred că procentul de 30% trebuie să fie pe orice listă de alegeri, nu doar pentru europarlamentare", a precizat Gorghiu.
Ea a arătat că a anunţat deja că miniştrii nu se vor afla pe lista de candidaţi la europarlamentare. "Nu am cerut derogare, nu doresc derogare, vă rog să nu vă stresaţi de poziţia mea pe listă. Miniştrii nu participă pe lista de Parlamentul European. Am reacţionat şi la rugămintea premierului şi a preşedintelui de partid: Toţi miniştrii rămân în Cabinet", a spus ea.
Alina Gorghiu a menţionat că, în opinia sa, colaborarea cu PSD ar trebui să rămână doar pentru europarlamentare, nu şi pentru locale.
"Da, cred că e foarte sănătos să rămână la nivelul de europarlamentare. La locale fiecare are primarii lui, aleşii lui, mesajele lui. Ne descurcăm bine separat la locale", a spus ministrul Justiţiei.
loading...